Kaas Briketfabrik i Store Vildmose
Kaas Briketfabrik i Store Vildmose er en dansk dokumentarisk optagelse fra 1964.

Handling 
Optagelser af arbejdet på Kaas Briketfabrik i Store Vildmose. Jorden rives op og fræses, så tørvesnuset bliver let og findelt. Dernæst skrabes det sammen med traktorer for at blive læsset i tipvogne, der kører ud til transportstedet, hvorfra lastbiler fyldes og kører tørvesnuset ind til Kaas Briketfabrik. Bussen i baggrunden kører arbejderne fra Kaas og ud til Store Vildmose.
Når tørvesnuset ankommer, tømmes hver container ned i et læssesystem, der bagefter fordeler tørvesnuset på de enkelte vogne. Det lille “skur” på læssemaskinen rummer manden, der styrer læsse-processen. Dernæst køres det ud på “snusstakken”, der er 8 meter høj. Her oplagres store mængder tørvesnus til vinterproduktionen, eftersom snus kun kan bjerges i sommerperioden.
Filmen er i farver, bortset fra de sidste 4 minutter.

Referencer

Eksterne henvisninger 
 

Dokumentariske optagelser
Danske film fra 1964
Virksomhedsfilm fra Danmark
Danmark i 1960'erne